Jetzt  isches definitiv - mir händ es huus gkauft. Es fählt na d'bewilligung vom justizministerium, aber das isch e papiersach und mer mönd nöd demit rächne dases chönti abglehnt werde.    Mir händ emal di offizielle föteli vom inserat uf eusi homepage taa, es git dänn scho na meh wänn mer dänn mal dinne sind. Und susch mönder halt mal verbii cho go luege.   Churzbeschrieb: Slangerup liit zwüsched Frederikssund und Farum, sprich ca 20min vo eusere jetzige wonig wäg richtig weschte. Es hät kein eigete bahnhof, aber gueti busverbindige sowohl nach weschte uf Frederikssund als au nach oschte uf Farum.  Es huus sälber isch es halbs doppeleifamiiliehus uf zwei stöck. Obe es grosses bad (mit badwanne fürd Simi) und 3 schlafzimmer. Unne mit chuchi, esszimmer & stube (alles offe), es chliises bad und en bryggers (zimmer mit wöschmaschine, heizig etc). Ringsume häts  en streife land, aber würkli nume sovil dass me guet chan en tisch etc ufstelle. Für es trampolin langets wahrschinli nöd… ;-( Aber defür mueme wäniger em garte luege.